Skeleti robotik ndihmon lëvizjet e paraplegjikëve
Historia e skiatores britanike në Lojrat Speciale Olimpike që po mëson të ecë përmes një skeleti robotik
Një skiatore e garave speciale Olimpike është duke mësuar të ecë me anën e një skeleti robotik i cili mundëson qëndrimin në këmbë dhe ecjen. Skiatorja britanike ka ndihmuar prodhuesit të përsosin një pajisje, e cila po tregëtohet tani si skeleti i parë robotik që lejon pavarësinë e plotë të përdoruesit. Pothuajse në ajër, përmes flokëve të borës artificiale Jane Sowerby po arrin të përjetojë gëzimin e shpejtësisë dhe lirinë e lëvizjes. Jane Sowerby tregoi aftësitë e saj si skiatore së bashku me anëtaret e tjera të ekipit të Britanisë së Madhe në lojërat dimërore në Kanada në vitin 2010. Duke parë lëvizjet e saj në ajër është e vështirë të besosh se ajo ka qenë e paralizuar nga mesi e poshtë për nëntë vjet. Jane iu përkushtua sportit të skive pasi një aksident e bëri atë të paaftë të ndiqte sportin e saj të preferuar. Ajo u rrëzua nga një lartësi katër metra dhe ra në kurriz mbi një sipërfaqe betoni. Mjekët i thanë se nuk do të ishte në gjendje të përdorte përsëri këmbët. Por e vendosur të jetë përsëri e pavarur, ajo forcoi pjesën e sipërme të trupit dhe krahët që deri tani kanë bërë gjithë punën. Me pajisjen e re, Jane Sowerby duhet të mësojë të ripërdorë trupin e saj dhe jo vetëm krahët. Ajo kaloi disa ditë stërvitje me robotin Rewalk, shpikje e një inxhinieri të paralizuar, i vendosur për të gjetur një zgjidhje të re përtej karrocës. Pas 10 vjet punë laboratorike, prodhuesi izraelit Argo pretendon të jetë tani i vetmi që lejon paraplegjikët të qëndrojnë, ecin dhe të ngjiten në shkallë. Megjithatë pajisja nuk është e përshtatshme për ata që nuk janë në gjendje të lëvizim pjesën e sipërme të trupit. Jane Sowerby ka patur disa seanca stërvitore dhe është entuziaste rreth mundësive. Jane nuk e pranon se fakti që është atlete e vë ata në avantazh për përdorimin e pajisjes. Sa herë që lëviz përpara, një sensor në sup regjistron lëvizjen. Një kompjuter në çantën e shpinës e përkthen këtë në të dhëna që i tregojnë motorëve elektrikë në ije dhe në gjunjë të lëvizin përpara. David Hawkins është drejtor menaxhimi në kompaninë Cyclone Technologies, që është shpërndarësi i pajisjes Rewalk në Britani. Jane Sowerby është tani 37 vjeç. Lëvizja me pajisjen Rewalk kërkon përqëndrim - dhe mundësia e saj për të qëndruar përsëri në këmbë ka prekur edhe familjen. Është hera e parë që Jane Sowerby po përdor pajisjen Rewalk në shtëpi dhe i sheh gjërat për herë të parë ndryshe. Duket e rëndë, por çanta e shpinës është e përballueshme dhe me bateri që zgjasin për tetë orë. Ka një model tjetër për pajisjen Rewalk që përdoret vetëm në qendrat e rehabilitimit. Jane ka në plan të kthehet në pistë, por këtë herë me shpresën e një medalje në Lojrat Speciale Olimpike.